આ કંઈ મઅરેફતનો સૌથી ઉચ્ચ દરજ્જો નથી. બલ્કે ઈમામ (અ.સ.)ની મઅરેફતનું સૌથી સામાન્ય અને પ્રથમ પગલુ છે. જેને થોડી પણ મઅરેફત હશે તે કયારેય ઈમામે અસ્ર (અ.સ.)થી ગાફીલ નહીં રહે. બલ્કે હંમેશા તેમના માટે દોઆઓ કરતો રહેશે અને તેમનો ઈન્તેઝાર કરતો રહેશે. ઈમામે અસ્ર (અ.સ.)ની મઅરેફત ન ફકત જાહેલીય્યત અને કુફ્રની મૌતથી બચાવે છે, બલ્કે દુન્યવી ઝીંદગીને પણ જાહેલિય્યતની ઝીંદગીથી સુરક્ષિત રાખે છે. આ આધારે ગયબતના ઝમાનામાં અઈમ્મા (અ.મુ.સ.) એ આ દોઆ પઢવાની તાકીદ ફરમાવી છે.